ערב של שוק
הערב מתעוור ; ואת רק בת עשרים. ; חינך בשוק גובר ; לבכי המשורים. ; ברק בעיר לוחך ; ורוח קם ויחי! ; היטיבי מטפחתך, ; אל הנערים חייכי. ; באונקלים ומוט, ; בכלי המפחה, ; בכל הקרדומות, ; עונה לך המלאכה. ; ואת בשוק ההוא ; שלופה כמו מנדן ; ובנות עשרים היו ; עינייך במולכן. ; על גב הזגגים ; בראי נישא מראך. ; סלחי לדואגים ; לנצור את תוארך. ; הערב מתעוור ; ולך מאור פנים. ; חינך בשוק שובר ; את לב החנוונים. ; אם גם שירנו חת, ; זה אות כי בכיכר ; יש אהובה אחת ; לשיר ולמסחר. ; הרוח קם ויחי, ; ברק בעיר לוחך. ; הלא אם לא תלכי, ; לעד לא נשלחך. ; הערב מתעוור ; ואת רק בת עשרים...; 